Thad Jones var bosatt i København fra 1979, og ble gravlagt på Vestre kirkegård (København).  
 Foto: Jan Rasmussen.
**Thaddeus Joseph «Thad» Jones** (født 28. mars 1923 i Pontiac i Michigan, død 20. august 1986 i København) var en amerikansk jazzmusiker (trompet) og orkesterleder, bror av jazzmusikerne Hank Jones og Elvin Jones og kjent for en rekke samarbeid med skandinaviske jazzmusikere.

Han debuterte med broren Hank og Sonny Stitt (1942) før tjenestegjøring i den andre verdenskrig. Derpå spilte Jones i Count Basies band (1954–1963) og medvirket på utgivelser med Charles Mingus (1954–55). Han komponerte en tid (1963–66), blant annet *A child is born*, og hadde arrangøroppdrag for Harry James's orkester. Med Mel Lewis ledet han eget orkester, også kjent som «The Vanguard Orchestra», fast husband på Village Vanguard i New York (1965–1978), mottaker av flere utmerkelser blant annet fra Down Beat, og med utgivelser som *Consummation*, *Central Park North*, *Live at the Village Vanguard* og *Suite for pops*.

Orkesteret besøkte Club 7 og Konsertpaleet i Bergen i august 1975, og ved Kongsberg Jazzfestival 1977 ledet han stort orkester. Med svenske Monica Zetterlund utkom musikk av Lars Gullin (1977). Etter flytting til København (1979) ledet han Danish Radio Big Band og sitt eget «Eclipse band», samt underviste på Det kgl. musikkonservatorium. Han hadde samarbeid med skandinaviske artister som Bengt Hallberg, Jesper Lundgaard, Lars Danielsson, Frode Thingnæs og den utflyttede landsmann Idrees Sulieman. Hans **Thad Jones Quintet** fremførte på Kongsberg Jazzfestival (1982).

Jones flyttet i 1984 til USA for å lede Count Basies orkester etter Basies død. Etter vel et år ble han syk og returnerte til København. Bandledelsen ble overtatt av Frank Foster. Thad Jones led av kreft og døde i København, en stor minnesgudstjeneste ble avholdt i St. Peterskirken i New York.

Referanser
----------

1. 1 2   Gemeinsame Normdatei, besøkt 2. mai 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Find a Grave, Find a Grave 10389199, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6gf112b, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 31. desember 2014[Hentet fra Wikidata]
6. ↑   *Montreux Jazz Festival Database*, Wikidata Q99181182
7. ↑   *Montreux Jazz Festival Database*, Montreux Jazz Festival konsert ID 328, Wikidata Q99181182

Eksterne lenker
---------------

* (en) Thad Jones på Internet Movie Database Rediger på Wikidata
* (en) Thad Jones på Discogs Rediger på Wikidata

* (en) Thad Jones på MusicBrainz Rediger på Wikidata

* (en) Thad Jones på Songkick Rediger på Wikidata

* (en) Thad Jones på AllMusic Rediger på Wikidata

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** ICCU **·** BNE **·** CiNii **·** BBC Things **·** MusicBrainz **·** Discogs **·** AllMusic
 |